Ο **Χρήστος Δώνης** (Αθήνα, 9 Οκτωβρίου 1994) είναι Έλληνας διεθνής (με τις μικρότερες εθνικές ομάδες) ποδοσφαιριστής που αγωνίζεται στην πολωνική Ραντόμιακ Ράντομ. Είναι γιος του πρώην Έλληνα διεθνούς ποδοσφαιριστή και νυν προπονητή, Γιώργου Δώνη και μεγαλύτερος αδερφός του επίσης διεθνούς ποδοσφαιριστή Τάσου Δώνη.

Καριέρα
-------

### Παναθηναϊκός (2012-2020)

Ξεκίνησε από τα τμήματα υποδομής του Παναθηναϊκού και προωθήθηκε στην πρώτη ομάδα του συλλόγου την 1η Ιουλίου 2012, βάζοντας την υπογραφή του σε συμβόλαιο διάρκειας έως το 2015. Πραγματοποίησε το ντεμπούτο του στην επικράτηση της ομάδας του με σκορ 4-0 επί της Προοδευτικής στα πλαίσια του κυπέλλου Ελλάδας. Πραγματοποίησε το ντεμπούτο του στο πρωτάθλημα σε μία αναμέτρηση απέναντι στον Λεβαδειακό, η οποία διεξήχθη στις 18 Δεκεμβρίου 2013, πετυχαίνοντας, στη διάρκειά της, το πρώτο του τέρμα με την πρώτη ομάδα του συλλόγου.

Τον Ιανουάριο του 2015, ανανέωσε το συμβόλαιό του με τον Παναθηναϊκό μέχρι το καλοκαίρι του 2018. Στις 21 Ιανουαρίου 2018 άνοιξε το σκορ στην εντός έδρας επικράτηση του Παναθηναϊκού απέναντι στην Κέρκυρα για το Ελληνικό Πρωτάθλημα που έληξε 4-0. Αυτό ήταν το δεύτερό του γκολ με την φανέλα του Παναθηναϊκού στο Ελληνικό Πρωτάθλημα.

Τον Μάϊο του 2018, ανανέωσε ξανά τη συνεργασία του με την ομάδα έως τον Ιούνιο του 2020.

#### Δανεικός στην Λουγκάνο (2016)

Τον Ιανουάριο του 2016 παραχωρήθηκε δανεικός για έξι μήνες στην ελβετική Λουγκάνο, όπου αγωνιζόταν και ο αδελφός του Τάσος.

#### Δανεικός στον ΠΑΣ Γιάννινα (2016)

Στις 28 Ιουνίου 2016 παραχωρήθηκε εκ νέου ως δανεικός, για έναν χρόνο στον ΠΑΣ Γιάννινα,

#### Δανεικός στον Ηρακλή Θεσσαλονίκης (2017)

Τον Ιανουάριο του 2017 αποχώρησε από τον ΠΑΣ Γιάννινα για να συνεχίσει, εκ νέου ως δανεικός, στον Ηρακλή Θεσσαλονίκης.

### Άσκολι

Στις 16 Σεπτεμβρίου του 2020, υπέγραψε συμβόλαιο 3 ετών με την Ιταλική Άσκολι έναντι 300χιλ. ευρώ ετησίως.  Τερμάτισε το συμβόλαιό του με τον Ιταλικό σύλλογο, στις 12 Φεβρουαρίου του 2022.

#### Δανεικός στην ΦΦΦ-Φένλο (2021)

Στις 19 Ιανουαρίου του 2021, υπέγραψε ως δανεικός στην Ολλανδική Φένλο και έγινε συμπαίκτης με τον αδελφό του, Τάσο Δώνη.  Εκεί, κατέγραψε 11 συμμετοχές και 1 γκολ σε όλες τις διοργανώσεις.

### Ραντόμιακ Ράντομ

Στις 24 Ιανουαρίου του 2023, ο Δώνης υπέγραψε 2ετές συμβόλαιο συνεργασίας με την Πολωνική Ραντόμιακ Ράντομ.

Προσωπική ζωή
-------------

Με τη σύντροφο του, Σοφία Χατζηανδρέου, απέκτησαν έναν γιό, τον Γιώργο (γενν. 6 Νοεμβρίου 2019) και μια κόρη, την Εμμανουέλα (γενν. 24 Ιανουαρίου 2022).

Στατιστικά στοιχεία ανά περίοδο
-------------------------------

*Ως τις 12 Μαρτίου 2021*

| Ομάδα | Περίοδος | Πρωτάθλημα | Κύπελλο | Ευρώπη\* | Σύνολο |
| --- | --- | --- | --- | --- | --- |
| Κατηγορία | Συμμετοχές | Τέρματα | Συμμετοχές | Τέρματα | Συμμετοχές | Τέρματα | Συμμετοχές | Τέρματα |
|  Παναθηναϊκός | 2012–13 | Super League Greece | 0 | 0 | 2 | 0 | 0 | 0 | 2 | 0 |
| 2013–14 | 13 | 1 | 5 | 1 | 0 | 0 | 18 | 2 |
| 2014–15 | 21 | 0 | 5 | 0 | 7 | 0 | 33 | 0 |
| 2017-18 | 19 | 1 | 4 | 0 | 3 | 0 | 26 | 1 |
| 2018-19 | 25 | 1 | 2 | 0 | - | 27 | 1 |
| 2019-20 | 26 | 1 | 5 | 1 | 31 | 2 |
|  Λουγκάνο (δανεικός) | 2015-16 | Swiss Super League | 1 | 0 | 0 | 0 | 0 | 0 | 1 | 0 |
|  ΠΑΣ Γιάννινα (δανεικός) | 2016-17 | Super League Greece | 3 | 0 | 3 | 1 | 4 | 0 | 10 | 1 |
|  Ηρακλής (δανεικός) | 15 | 4 | 0 | 0 | 0 | 0 | 15 | 4 |
|  Άσκολι | 2020-21 | Serie B | 5 | 0 | 1 | 0 | - | 6 | 0 |
|  Φένλο (δανεικός) | Eredivisie | 9 | 1 | 2 | 0 | 11 | 1 |

\* Γιουρόπα Λιγκ, Τσάμπιονς Λιγκ

Τίτλοι
------

Παναθηναϊκός
* Κύπελλο Ελλάδος: 2014

Παραπομπές
----------

1. ↑  «Επαγγελματίας ο Χρήστος Δώνης». *sport 24.gr*.
2. ↑  «Παναθηναϊκός-Προοδευτική 4-0». *sportdog.gr*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 21 Μαΐου 2015.
3. ↑  Γιαννούλης, Χρήστος (15 Ιανουαρίου 2015). «Παναθηναϊκός: Δώνης ως το 2018 (photos)». *Onsports.gr*. Ανακτήθηκε στις 8 Απριλίου 2019.
4. ↑  Πέτρος Παπαμακάριος, επιμ. (20 Ιανουαρίου 2018). «Τεσσάρα στην Κέρκυρα με όμορφη μπάλα ο Παναθηναϊκός». *www.sport24.gr*. Ανακτήθηκε στις 8 Απριλίου 2019.
5. ↑  Μπάμπης Τσιμπίδας, επιμ. (22 Μαΐου 2018). «Υπέγραψε το νέο συμβόλαιο του ο Χρήστος Δώνης». *www.sport24.gr*. Ανακτήθηκε στις 8 Απριλίου 2019.
6. ↑  «Στη Λουγκάνο ο Δώνης». *www.sport-fm.gr*.
7. ↑  «Ανακοίνωση ΠΑΕ ΠΑΣ ΓΙΑΝΝΙΝΑ 1966». 28 Ιουνίου 2016. Αρχειοθετήθηκε από το πρωτότυπο στις 28 Αυγούστου 2016.
8. ↑  «Στον Ηρακλή ο Δώνης». *www.sport-fm.gr*.
9. ↑  «Χρήστος Δώνης: Υπέγραψε στην Άσκολι». *www.sport24.gr*. Ανακτήθηκε στις 4 Σεπτεμβρίου 2023.
10. ↑  «Στη Φένλο ο Χρήστος Δώνης | OPEN TV». *tvopen.gr* (στα Αγγλικά). Ανακτήθηκε στις 4 Σεπτεμβρίου 2023.
11. ↑  «Επίσημα στη Ραντόμιακ Ράντομ ο Χρήστος Δώνης». *www.sport24.gr*. Ανακτήθηκε στις 4 Σεπτεμβρίου 2023.

Εξωτερικοί Σύνδεσμοι
--------------------

* Η καριέρα του Χρήστου Δώνη στο soccerway
* Το προφίλ του Χρήστου Δώνη στο transfermarkt